CELEX: 62009CJ0302
Language: lv
Date: 2011-10-06 00:00:00
Title: Tiesas spriedums (piektā palāta) 2011. gada 6.oktobrī. # Eiropas Komisija pret Itālijas Republiku. # Valsts pienākumu neizpilde - Valsts atbalsts- Atbalsts, kas piešķirts uzņēmumiem, kas ir nodibināti Venēcijas un Kiodžas teritorijās - Sociālā nodrošinājuma maksājumu samazinājumi - Atgūšana. # Lieta C-302/09.

Tiesas (piektā palāta) 2011. gada 6. oktobra spriedums – Komisija/Itālija
      (lieta C‑302/09)
      Valsts pienākumu neizpilde – Valsts atbalsts – Atbalsts, kas piešķirts uzņēmumiem, kuri ir nodibināti Venēcijas un Kiodžas teritorijās – Sociālā nodrošinājuma maksājumu samazinājumi – Atgūšana
      1.                     Valsts atbalsts – Nelikumīga atbalsta atgūšana – Valsts tiesību piemērošana – Nosacījumi – Tādas procedūras ieviešana, kas
            nodrošina tūlītēju un efektīvu Komisijas lēmuma izpildi (EKL 88. panta 2. punkts un EKL 249. pants; Padomes Regulas Nr. 659/1999
            14. panta 3. punkts) (sal. ar 35., 36. un 38. punktu)
      2.                     Prasība sakarā ar valsts pienākumu neizpildi – Nelikumīga atbalsta atgūšanas pienākuma neievērošana – Pamati aizstāvībai –
            Pilnīga izpildes neiespējamība – Vērtēšanas kritēriji – Izpildes grūtības – Komisijas un dalībvalsts pienākums sadarboties
            risinājuma atrašanai, lai ievērotu Līgumu (EKL 10. pants un EKL 88. panta 2. punkts) (sal. ar 40.–42. punktu)
      3.                     Valsts atbalsts – Nelikumīga atbalsta atgūšana – Valsts tiesību piemērošana – Valsts tiesas rīkojums par pagaidu izpildes
            apturēšanas pasākumiem – Pieļaujamība – Nosacījumi (Padomes Regula Nr. 659/1999 14. panta 3. punkts) (sal. ar 45.–47. punktu)
      4.                     Valsts atbalsts – Nelikumīga atbalsta atgūšana – Pienākums – Tūlītējas un efektīvas Komisijas lēmuma izpildes pienākums –
            Novēloti īstenoti likumdošanas pasākumi, kuru mērķis ir nodrošināt Komisijas lēmuma izpildi – Pienākuma nepildīšana (EKL 88. panta
            2. punkts un EKL 249. pants) (sal. ar 53.–55. punktu)
      Priekšmets
      
         
               Valsts pienākumu neizpilde – Tādu aktu nepieņemšana noteiktajā termiņā, kas vajadzīgi, lai izpildītu 2., 5. un 6. pantu Komisijas
                  1999. gada 25. novembra Lēmumā 2000/394/EK par atbalsta pasākumiem sociālā nodrošinājuma maksājumu samazinājuma veidā uzņēmumiem,
                  kas [kuri] ir nodibināti Venēcijas un Kiodžas teritorijās, kas ir paredzēti likumos Nr. 30/1997 un Nr. 206/1995 [izziņots
                  ar dokumenta numuru C(1999) 4268] (OV L 150, 50. lpp.)
               
            Rezolutīvā daļa:
      
         
                  1)
               
               
                  
               
               
                  	noteiktajā termiņā nepieņemot visus aktus, kas vajadzīgi, lai no saņēmējiem atgūtu atbalstu, kas piešķirts saskaņā ar atbalstu
                     shēmu, kura ar Komisijas 1999. gada 25. novembra Lēmumu 2000/394/EK par atbalsta pasākumiem sociālā nodrošinājuma maksājumu
                     samazinājuma veidā uzņēmumiem, kas [kuri] ir nodibināti Venēcijas un Kiodžas teritorijās, kas ir paredzēti likumos Nr. 30/1997
                     un Nr. 206/1995, ar kuriem ievieš sociālā nodrošinājuma maksājumu samazinājumus, ir atzīta par prettiesisku un nesaderīgu
                     ar kopējo tirgu, Itālijas Republika nav izpildījusi šī lēmuma 5. pantā paredzētos pienākumus;
                  
               
            
         
                  2)
               
               
                  
               
               
                  	Itālijas Republika atlīdzina tiesāšanās izdevumus.